Giorgio Armani

Giorgio ARMANI (naskiĝis la 11-an de julio 1934 en Piacenza, mortinta la "Giorgo Armani ist tot" - ĉe: orf.at, 4.9.2025 en Mediolano; vera nomo Giorgio Armani) estis itala tajloro kaj mododezajnisto, kies nomo iĝis ankaŭ simbolo kaj marko de trokostaj vestoj. Pluaj submarkoj estis Armani Collezioni, Emporio Armani, Armani Jeans kaj Armani Junior. Giorgio Armani apartenis al la plej sukcesaj kaj popularaj mododezajnistoj de la mondo. Lia apero en nigra aŭ arĝentkolora T-ĉemizo estis legenda.

Li studis kelkajn jarojn medicinon, sed forlasis tion kaj eklaboris kiel montrofenestra dekoristo, poste kiel ekspozicia aranĝisto, fine li laboris kiel modvesta aĉetisto kaj gvidanto de la vira modbutiko de la Majlanda Varovendejo La Rinascente. En la jaroj 1961-1970, li laboris sub gvido de Nino Cerruti, agadis liberprofesio ĉe Ungaro kaj Zegna. Li fondis en 1974 sian modvendejan reton por viroj; kaj por virinoj en 1975. Ekde tiam, li mem kontrolis enkondukon de subvestoj, naĝvestoj, akcesoraĵoj, infanvestoj.

La Forbes-magazino nomis lin (en 2001) la plej sukcesa dezajnisto, kiu havis en 1999 enspezon de 135 milionoj da usonaj dolaroj.

Lian internacian trarompon alportis vestado de holivudaj steluloj. Specife la vestoj por Richard Gere (Haute Couture) en la filmo de 1980 „American Gigolo“.

Hodiaŭ, liajn vestojn uzas ne nur la steluloj kiel Katie Holmes, Tom Cruise aŭ Lindsay Lohan, sed ankaŭ infanoj de David kaj Victoria Beckham.

Lia vendeja reto valoras ĉ. 5 miliardojn da USD. Li ne havas infanon.
Notoj

Kategorio:Dezajnistoj
Kategorio:Italaj entreprenistoj
Kategorio:Italaj miliarduloj